حلاوة الحليب
من ندى
:المقادير لصحن واحد فقط :3 استكان حليب باودر +1استكان طحين ابيض صفر
+2 استكان زيت سائل ومقادير الشيرة (3 استكان سكر +2 استكان ماء وربع ملعقة شاي ليمون دوزي حامض )
نعمل الشيرة وتكون خفيفة مثل شيرة الكاهي يعني بس تفور فد فورتين او ثلاثة ونخليهه تبرد بعدين نخلي الزيت بالجدريه عالنار ونضيف اله الباودر حليب والطحين ونسهيه لمن يصير لونه اشقر
نطفي النار وندير الشيرة الباردة عالمواد و نخوطهه زين وما تتكون بيهه كرات جامدة الى ان تمتزج المواد جيدا ونرجع نفتح النار ونقلب بيهه دقائق لمن تثخن
هنا صبيتهه بالصحن ونخلي مكسرات والحقيقة اني مخلصة اللوز بالبيت فخليت بداله لب جوز